《七月初十夜对月呈留粹中》
宋代·陈元晋

人间寒信到阶蛩，天外清商入井桐。
孤馆无人同夜月，长年作客又秋风。
想君局促重帘底，似我棲迟逆旅中。
何事人生苦拘束，得闲来此一樽同。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。